21. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ6γ/5942 της 13 Μαΐου/17 Ιουν.  1971 (ΦΕΚ Β΄ 468) Περί ορισμού τίτλου Ανωτέρων Σχολών. Έχοντες υπ’ όψιν: α)Το άρθρ. 1 του υπ’ αριθ. 781/1970 Ν.Δ/τος. β)Το υπ’ αριθ. 143/5.3.1971 έγγραφον της Σχολής Αδελφών Νοσοκόμων «Η ΠΑΜΜΑΚΑΡΙΣΤΟΣ». γ)Το υπ’ αριθ. 1059/14.4.1971 έγγραφον του Νοσοκομείου Παίδων «ΑΓΛΑΙΑΣ Π. ΚΥΡΙΑΚΟΥ». Δ)Το υπ’ αριθ. 7524/27.4.71 έγγραφον του Ελληνικού Ερυθρού Σταυρού, αποφασίζομεν: Εγκρίνομεν: Την από 4.3.1971 πράξιν του Διοικητικού Συμβουλίου της Σχολής Αδελφών Νοσοκόμων «Η ΠΑΜΜΑΚΑΡΙΣΤΟΣ» δι’ ης ο τίτλος της ως άνω Σχολής ωρίσθη ως έπεται: «ΑΝΩΤΕΡΑ ΣΧΟΛΗ ΑΔΕΛΦΩΝ ΝΟΣΟΚΟΜΩΝ «Η ΠΑΜΜΑΚΑΡΙΣΤΟΣ». 2.Την από 7.4.1971 πράξιν του Διοικητικού Συμβουλίου της Σχολής Αδελφών Νοσοκόμων Νοσοκομείου Παίδων ΑΓΛΑΙΑΣ Π. ΚΥΡΙΑΚΟΥ δι’ ης ο τίτλος της ως άνω Σχολής ωρίσθη ως έπεται: «ΑΝΩΤΕΡΑ ΣΧΟΛΗ ΑΔΕΛΦΩΝ ΝΟΣΟΚΟΜΩΝ ΝΟΣΟΚΟΜΕΙΟΥ ΠΑΙΔΩΝ ΑΓΛΑΙΑΣ Π. ΚΥΡΙΑΚΟΥ». 3.Την από 19.3.1971 πράξιν του Κεντρικού Διοικητικού Συμβουλίου του Ε.Ε.Σ. δι’ ης ο τίτλος της παρά τω Ε.Ε.Σ. λειτουργούσης Σχολής Νοσοκόμων και Επισκεπτριών Αδελφών ωρίσθη ως έπεται: «ΑΝΩΤΕΡΑ ΣΧΟΛΗ ΝΟΣΟΚΟΜΩΝ ΚΑΙ ΕΠΙΣΚΕΠΤΡΙΩΝ ΑΔΕΛΦΩΝ ΕΛΛΗΝΙΚΟΥ ΕΡΥΘΡΟΥ ΣΤΑΥΡΟΥ». Η παρούσα δημοσιευθήτω δια της Εφημερίδος της Κυβερνήσεως. 